Een sterf toe motor onder vragmotor belandFoto verskaf deur ER24 ŉ Man is Maandag dood tydens ŉ botsing tussen ŉ vragmotor en ŉ motor op die R101, sowat 40 km buite Polokwane. “Paramedici van ER24 het net ná 12:00 by die toneel opgedaag,” het Werner Vermaak, woordvoerder van ER24, gesê. “ŉ Motor was onder ŉ vragmotor, wat houtpalette vervoer het, vasgekeer. Die manlike bestuurder van die motor het geen teken van lewe getoon nie. Hy is op die toneel dood verklaar.” Nog ‘n pasiënt op die toneel het slegs geringe beserings opgedoen. “Dié man is op die toneel behandel voor hy na ŉ nabygeleë hospitaal geneem is.” Die oorsaak van die ongeluk is nog nie bekend nie. Plaaslike owerhede stel ondersoek in.